b'\n_START_ARTICLE_\nValentin Parnakh\n_START_SECTION_\nBarndom og ungdom\n_START_PARAGRAPH_\nValentin Parnakh var bror til dikteren Sofia Parnok og tvillingbror til forfatterinnen Elizaveta Tarakhovskaja. I 1913 reiste Parnokh gjennom Italia, Midt\xc3\xb8sten, var en stund i Palestina og i samme \xc3\xa5ret kom han tilbake til St. Petersburg. Der kom han inn p\xc3\xa5 universitet, hvor han studerte romanske spr\xc3\xa5k, musikk og teaterkunst. I 1916 flyttet han til Paris og bodde der i seks \xc3\xa5r. Han var student p\xc3\xa5 Sorbonne-universitetet og ble valgt til president i et dikterforbund i Paris.\n_START_SECTION_\nJazz i Sovjetunionen\n_START_PARAGRAPH_\nI 1922, fascinert av svart jazzmusikk i Paris, kom han tilbake til Russland og grunnla F\xc3\xb8rste eksentriske orkester i den russiske sosialistiske f\xc3\xb8derative sovjetrepublikk \xe2\x80\x93 Valentin Parnakhs jazzorkester. Den f\xc3\xb8rste konserten ble holdt 1. oktober 1922 i Moskva. Jazzorkesteret med New Orleans-stil gjorde inntrykk p\xc3\xa5 russiske avantgardkunstnere, og Parnakhs n\xc3\xb8t stor popularitet. Fra Paris brakte han saksofoner, tamtam-trommer, sordiner og trompeter. Parnakh var ogs\xc3\xa5 kreativ leder for musikk og dans i Mejerkhold-teateret, der orkesteret hans spilte samtidens slagere._NEWLINE_Parnakh publiserte mange artikler om musikkultur i Vesten og var den f\xc3\xb8rste som reklamerte for Charlie Chaplins dramatiske skuespill. I 1925 var utgitt hans diktbok \xe2\x80\x9dInnledning i dans\xe2\x80\x9d._NEWLINE_Begeistringen gikk over etter hvert som han forsto at livet i det sovjetiske samfunnet var helt annerledes enn i Paris. I oktober 1925 reiste han tilbake til Paris og ble der til 1931. Han publiserte mange artikler om teater og dans i russiske innvandreraviser og franske medier, og oversatte spansk litteratur._NEWLINE_Han kom tilbake til Sovjet i 1931 og arbeidet som oversetter i avdelingen for utenlandsk litteratur i forfatterforeningen. Han fortsatte \xc3\xa5 oversette spansk litteratur, blant annet Federico Garc\xc3\xada Lorca. I l\xc3\xb8pet av andre verdenskrig ble Parnakh i likhet med mange andre medlemmer av forfatterforeniningen, evakuert til Khistopol og hadde ikke midler til livets opphold. Han d\xc3\xb8de i sin leilighet i Moskva 29. januar 1951 og ble begravd p\xc3\xa5 Novodevitsji gravlund.'